«Урысей гвардием» Къэбэрдей-Балъкъэрым щиIэ къудамэм къулыкъу щызыщIэ офицерым къэрал дамыгъэ къыхуагъэфащэ
И къулыкъур щрихьэкIым къигъэлъэгъуа хахуагъэмрэ лIыхъужьыгъэмрэ папщIэ «Iуащхьэмахуэ» СОБР-м и оперуполномоченнэ, полицэм и лейтенант нэхъыжь Б. Нурмухьэмэд къыхуагъэфэщащ «Хэкум и пащхьэ щиIэ фIыщIэхэм папщIэ» орденым и етIуанэ нагъыщэм и медалыр. Дамыгъэ лъапIэр офицерым иритыжащ «Урысей гвардием» и управленэу Къэбэрдей-Балъкъэр Республикэм щыIэм и унафэщI Васильев Сергей.
«ФIы дыдэу къулыкъу зэрыпщIэм щхьэкIэ фIыщIэ пхузощI. Хэкум ифI зыхэлъхэм ухуэлажьэу адэкIи уи къалэнхэр хьэлэлу зэрыбгъэзэщIэнум шэч къытесхьэркъым», — жиIащ полицэм и полковник Васильев Сергей.
ЩIыналъэ къудамэм и унафэщIыр офицерым ехъуэхъуащ узыншагъэ иIэну, зэIузэпэщу, мамыру псэуну.
«Урысей гвардием» и Управленэу КъБР-м щыIэм и пресс-IуэхущIапIэ.
